  **EESTI AJAKIRJANIKE LIIT**

# ESTONIAN ASSOCIATION OF JOURNALISTS

Meie 25.09.2025

Teie 18.08.2025 nr 9-1/851-1

**Eesti Ajakirjanike Liidu seisukohad AgoraEU programmi osas**

Eesti Ajakirjanike Liit näeb AgoraEU programmi puhul peamise probleemina, et puudub võimalus taotleda väiksemate projektide rahastamist. Isegi praeguste miinimumnõuete täitmine käib väikestel organisatsioonidel üle jõu, sest ühe kriteeriumina hinnatakse finantsvõimekust, mida ei ole kusagilt juurde võtta.

Hetkel on ka programmi eesmärgid ja kirjeldused väga üldised, nii et keeruline on aru saada, kuidas konkreetselt selle programmi puhul peaks projekti üles ehitama, mis teemadega võiks välja tulla ja mis kriteeriumitele peaks vastama.

Väikestel organisatsioonidel on keeruline silma torgata ka piiriülese projektiga. Lisaks võivad piiiriülese koostöö puhul olla isegi naaberriikide lähenemised ja vajadused niivõrd erinevad, et pole lihtne neid ühte projekti suruda, mistõttu võiks programmides olla väiksemad taotlusversioonid väiksematele organisatsioonidele.

Lugupidamisega

Eesti Ajakirjanike Liidu juhatus

/allkirjatatud digitaalselt/

Helle Tiikmaa, Eesti Ajakirjanike Liidu esimees